ming030890/wiki-yue-high-quality huggingface dataset:
畢書盡

畢書盡（粵拼：bat1 syu1 zeon6；英文：Bii；韓文：필서진；1989年7月7號—），藝名Bii，係台灣南韓混血男歌手、演員。2010年喺台灣以藝名出道，2013年開始，宣傳時改以藝名加上本名嘅形式「Bii 畢書盡」介紹自己，而家本名同藝名兩個都常用。

個人生活
喺韓國京畿道城南市出世，台韓混血，阿爸係台灣人，阿媽係韓國人。佢直到2011年，佢先攞中華民國身分證，有人生第一個國籍，並喺同年入伍服兵役。
但喺大韓民國期間讀韓國學校，到2006年先嚟台灣學中文。喺大韓民國被SM娛樂星探睇中過並收到SM娛樂嘅名片，但被阿媽反對。
2020年2月14號，佢通過Facebook話已同圈外女友登記結婚。

演藝經歷
2006年，由阿爸嘅朋友間接介紹，同老鷹音樂公司嘅李亞明簽約，做旗下歌手，自己去台灣生活，同開始接受中文、樂器、舞蹈、創作等培訓。
2007年，喺偶像劇《放羊的星星》原聲帶主唱韓文版《對望》同寫韓文歌詞。
2008年，佢喺工廠同火鍋鋪打工。2009年返到台灣。
2010年7月9號，出首張同名EP《Bii》攞到好多歌迷嘅迴響，發動「萬人挺Bii」蓋指紋活動，無名小站、部落格更加喺一個月內流量超過十五萬次，各地粉絲都為咗支持佢全員動起來60日內成功催生新專輯《Bii Story》。
2010年10月6號，出首張音樂專輯《Bii Story》，其中四首歌係三立電視《鍾無艷》片頭曲《到不了的幸福》、片尾曲嘅《轉身之後》、插曲《一天天》同《迷路》。
2011年9月23號，同陳勢安出《勢在必行》。2011年10月19號，佢入中華民國海軍軍樂隊服役，並喺2012年11月16號正式退伍
2013年5月16號，以本名畢書盡出個人第二張專輯《Come back to Bii》，主打歌《Come Back To Me》MV攞到高點擊率，其他嘅歌都有唔錯嘅成績，同時受邀梧桐綜藝節目、商演、跨年演唱會。8月底，喺ATT SHOW BOX搞咗個人演唱會，《Come back to Bii》實體專輯銷售量係嗰年度第九名。
2014年3月28號，佢同陳勢安、陳彥允、李玉璽出《勢在必行2》，首次挑戰英文歌《Everything Changes》。同年12月，出第三張個人專輯《Action Bii》，走去英國、法國拍MV，主打歌《Action Go!》融合國語、韓文、臺灣話、英文，第二波主打《我還想念你》係成張專輯最熱門嘅歌。
2015年，接咗幾個代言，3月21號喺馬來西亞搞咗第一場海外大型個人演唱會，7月31號出第二張EP 《Love More》，清新嘅風格再次受到好評，主打歌《Love More》同時係代言面膜嘅歌，亦收錄喺自己創作嘅韓文歌《B-A-B-Y》。9月4號，同陳勢安、陳彥允、李玉璽出《勢在必行3-心時代》，並喺10月正式出演第一部戲劇《愛上哥們》，喺劇入面飾演衛青陽。喺「臺北最High新年城2016跨年晚會」唱「華劇組曲」攞到全台最高收視4.19，係嗰年全台收視冠軍。
2016年1月24號，攞到第11屆kkbox風雲榜年度風雲歌手。同年6月5號出席2016hito流行音樂獎，攞到年度大躍進男歌手獎。6月6號，出第四張個人專輯《I'M Bii TO THE DOUBLE i》，出咗一個禮拜就賣咗一萬幾張。6月25號，出席第27屆金曲獎，做引言人。7月16號，喺台大體育館搞出道以嚟喺台灣嘅首場大型賣飛演唱會。
2017年6月4號，出席2017hito流行音樂獎，攞到hito首播點擊人氣獎同hito最具號召力歌手獎。同年10月5號，出第五張個人專輯《Bii Your Light》專輯銷售量係該年度第一名。同年12月9號，喺台北小巨蛋搞咗首場《My best moment》巡迴演唱會台北小巨蛋站。同年都做咗台北場跨年壓軸歌手。
2018年8月4號，喺高雄巨蛋搞第二場《My best moment》個人巡迴演唱會高雄巨蛋站，請徐若瑄做神秘嘉賓。同年10月10號，喺香港搞咗第三場《My best moment》巡迴演唱會。同年11月10號，喺馬來西亞搞咗第四場《My best monent》巡迴演唱會。
2018年12月1號，喺日本搞咗1st Mini Live & Talk in 大宮，而12月2號喺橫濱搞咗1st Mini Live & Talk in。同年12月31號，受邀喺桃園同花蓮橫跨北東兩地跨年晚會表演。
2019年1月26號，受邀出席第14屆kkbox風雲榜做表演嘉賓。2019年2月，加盟湖南衛視《歌手2019》，喺第三輪踢館預選賽憑住《Nothing At All》輸咗畀許靖韻攞唔到正式踢館資格。

創作作品
畢書盡而家仲未有寫畀人哋嘅作品。自第二張專輯之後，作曲部份成日同專輯製作人陳又齊（前筆名「天才」）合作。佢高中時嚟台灣，作詞都係以韓文為主，中文版歌詞通常係請人哋改寫或翻譯，近年開始嘗試用中文作詞，例如《38》等。

配音作品
動畫
2016年：音樂動畫電影《魔髮精靈》臺灣中文版：聲演「小布」（Branch）並同劉艾立（Erika）合唱主題曲《CAN'T STOP THE FEELING》嘅臺灣中文版《擋不住的感覺》、插曲《TRUE COLORS》嘅臺灣中文版《真實的色彩》
2020年：音樂動畫電影《魔髮精靈唱遊世界》臺灣中文版。延續第一集配音，呢次中文版同樣邀請到Bii畢書盡為男主角小布配音。
畢打街隧道

畢打街隧道係香港一條地底行車隧道，喺香港島中環，喺正干諾道中嘅下低，跨過畢打街路口。呢條隧道雙線雙程行車，1986年動工，1989年11月通車。
畢打街隧道舊時係4號幹線一部份，直到2019年中環及灣仔繞道通車後畀佢取代。
畢拉仙奴湖

畢拉仙奴湖（Lago de Bracciano）係喺意大利拉斯奧州嘅一個湖，喺四十萬年前嘅火山活動形成。湖響羅馬南邊25英哩，最深處有160米，長15公里，闊3公里，湖面面積57.5km²。

風景
呢度嘅風景靚，係旅遊聖地，同埋羅馬城嘅主要水庫。
畢拿山

畢拿山（Mount Butler），又叫畢拉山，係香港嘅山，海拔高436米，喺東區，附近範圍劃咗入大潭郊野公園同大潭郊野公園（鰂魚涌擴建部份）。
畢架山小學

畢架山小學（英文：Beacon Hill School）係香港九龍九龍塘一間私立國際小學，喺畢架山義德道23號，屬英基學校協會旗下學校，1967年創校。
呢篇畢架山小學係關於香港教育（包括學校）有關嘅楔位文章。你可以透過編輯或修訂增加佢嘅內容。
畢打街

畢打街（Pedder Street），原名必打街，係喺香港中環嘅街，連接雲咸街北端，南起皇后大道中，經德輔道中到干諾道中為止。佢係香港心臟地帶打通幾街，所以都算重要。目前畢打街係單程向北行。

歷史
1870年代嘅畢打街
必打街係以香港首位船政司（Harbour Master）必打而名。
1863年，皇后大道中同必打街交界處起咗大鐘樓，鐘樓具有報時同報火警嘅作用，當時係中環嘅標誌。不過大鐘樓喺1908年拆咗。香港開埠之初，必打街東面有顛地洋行，西面有郵政總局、渣甸洋行、連卡佛洋行等等。1867年，顛地洋行倒閉，原址就起咗當時香港最高（六層高）嘅香港大酒店，1926年俾大火燒毀。然後香港置地公司買咗塊地，改建成告羅士打行，1980年代再改建為置地廣場。
因為「必打」響中文嘅意思唔好（一定要打），當時市民習慣將「必打」讀成「不打」（唔好打）。後來政府正式將條街改名為「畢打」街，但英文名就維持不變，沿用至今。
而家環球大廈嘅位置以前係書信館，即係香港郵政總局舊址，1976年搬遷後拆卸以興建香港地鐵中環站，原址上層就起咗環球大廈。響畢打街西面嘅畢打行響1924年落成，並保存至今。

現況
而家嘅畢打街路牌
今日嘅畢打街係香港其中一條最繁忙嘅街道，兩邊就有銀行同著名品牌專門店等。2005年12月8號，時裝品牌路易·威登（LV）嘅香港旗艦店重新開幕，係全球四大路易威登店之一。
燙斗

燙斗（粵拼：tong³ dau²），或者寫做熨斗，英文叫佢做「iron」，係一種用來整平啲布料或者衫褲（即係燙衫）嘅電器。

名字
熨斗有好多個名。佢嘅古代英文名係「Sad irons」，Sad嘅意思係「固體」，源自當時嘅熨斗主要係可以放到5至9英磅（2.3至4.1公斤）咁多嘅金屬塊。
不過個名依家聽上去就好似好慘，因為 中文譯返過嚟係 悲慘的鐵。
中文個名嘅「熨」字就係嚟自火斗，因為需要用炭火嚟整啲熱出嚟。而個「斗」字就係嚟自佢以前煮嘢食嘅用具嘅外形。《說文解字注》到嘅「上象鬥形，下象其柄也，鬥有柄者，蓋北斗」就有咗「北斗」呢一個名。

中國
最初熨斗係喺商朝由商紂王發明出嚟，不過係用嚟辣人，係一種極度之恐怖嘅酷刑。
辣人招式
去到西漢東漢，熨斗終於用嚟燙衫，不過係貴族用品。用法係喺盆腹到加入炭火，跟住揸住支手柄，用盆底燙衫。
去到魏晉嗰陣燙斗就開始 普及化同平民化 ，全部人都用得喇！由唐朝詩人王建嘅 《㨶衣曲》就可以睇到佢嘅普遍性。
去到宋朝嗰陣嘅燙斗就更加似我哋依家個船樣喇，而且用途仲越嚟越多。宋朝嘅燙斗唔單止可以用嚟燙衫，仲可以用嚟燙紙、護書、熏香甚至乎酒杯咁用。將啲香料或者係點燃咗嘅沉香放落去熨斗到可以同時增加啲衫褲嘅香氣，仲成為咗嗰陣消耗香料嘅主要來源。
佢仲引申咗忠心同平定嘅含意。
《隋書．李渾傳》有講過原北周將領 李穆 擁護 楊堅 用兵嗰陣，為咗表示自己嘅效忠之心，佢叫咗佢個仔拎住個燙斗見 楊堅 ，表達楊堅可以平定天下同自己嘅忠心耿耿。
《驂鸞錄》寫到：“路旁有鈷鉧潭。鈷鉧，熨斗也。潭狀似之。」，並因為咁而延伸咗一啲相關地名，就好似熨斗鎮。
其實我哋都可以搵返以前嘅熨斗睇吓嘅。
最早嘅熨斗係喺戰國時期，即係大約公元前400年至前250年嗰陣搵到嘅。
古代熨斗
而喺西漢時期嘅貴族墳墓—茂陵一號無名塚到亦都搵到個叫「陽信家熨銚」嘅燙斗。至於西漢晚期，即漢宣帝、漢元帝時期，長沙湯家嶺1號墓都發現咗一個銅熨斗。佢係最早比人雕刻咗「熨斗」二個字嘅器物。

外國
熨燙衣物嘅紀錄最早出現喺公元前400年左右。古希臘人會用一隻叫做「Goffering iron」嘅燒鑄圓形鐵棒喺長袍上面整啲摺皺嘅效果。古羅馬人就會用扁pet6pet6嘅金屬板去整走啲褶皺。
「平熨斗」，呢一種熨斗係要直接加熱咁用
同我哋依家差唔多樣嘅熨斗就喺大約公元1300年左近出現嘅，佢個名係「平熨斗」（Flat Iron）。呢一種熨斗係要經過火烤熱之後，隔著另一層布（唔好俾加熱咗嘅碳粉等等整污糟）嚟將啲衣物燙平，並且喺唔用嗰陣要定期清潔。為咗唔好生鏽，啲人會用砂紙打磨同搽啲油上去，順便確保佢可以喺乾淨嘅衣服上面喐得平穩啲同暢順啲。
熨斗架
因為喺呢個時候嘅熨斗都仲係控制唔到溫度，所以發展咗一種叫做熨斗架嘅嘢，幫助熨斗喺冷卻咗之後可以即刻換返另一個熨斗嚟用。
到咗17世紀，除咗啲義大利人仲係用緊另類嘅皂石嚟燙衫之外，多數嘅歐洲人已經用緊加熱嘅D字型鐵板嚟達至同樣嘅目的。呢一個就係西方熨斗嘅最初形態。
盒熨斗
「盒熨斗」呢一種熨斗就係將啲內部嘅鐵塊、煤炭或者係其他加咗熱嘅元件喺燒熱咗之後放喺下方嘅盒到用。由於呢一個設可以有效咁避免比碳粉整污糟嘅問題，所以佢比人連續用咗幾百年。但係佢都仲有一個缺點，就係要喺啲衫褲到灑水之後先用得。
至於加條木柄嚟防止辣親嘅設計就喺大約1870年代左近出現。
「燃氣熨斗」
1870年代，「燃氣熨斗」（Gas iron）比人發明咗。佢用咗乙醇、天然氣或者係鯨油等等一系列嘅燃料嚟加熱。佢比啲燃料由佢後面塞入去佢裡面到燒嚟保持熱量，嚟令到佢可以有效咁減低重量。
而1882年就出現咗第一個去申請電熨斗專利嘅人——Henry W. Seeley。1920年代嗰陣終於出現咗一種可以持續保持往一定溫度嘅熨斗同埋另一種可以帶有蒸氣功能嘅熨斗。最後喺1953年嗰陣就發明咗噴霧蒸汽式電熨斗。
美國紐約市嘅熨斗大廈，就因為佢個樣似熨斗而得名。

邊到有得睇
依家成個世界都有幾笪地方有收藏往大量嘅熨斗，就好似深圳觀瀾鰲湖老村古代熨斗博物館，烏克蘭嘅Radomysl Castle（英文：Radomysl Castle）,都收藏咗成150個古代熨斗。

依家嘅熨斗
依家嘅熨斗會用恆溫器嚟保持溫度穩定。當加熱元件變得太涷或者係太熱嗰陣，恆溫器會打開或者閂埋嚟控制溫度。而恆溫器嘅運作原理就係有兩塊比人固定咗喺埋一齊，但係有往唔同嘅熱膨脹系數金屬片。佢哋比人加熱嗰陣會彎去系數比較細嗰邊並且斷開。
熨斗嘅底板多以鋁或不銹鋼製成，當使用時，儲存喺熨斗入面嘅水會流去因電流而發熱嘅金屬版到，變做蒸氣嘅形式噴去衣物到嚟達到熨平嘅目的。
依家熨斗有另一種手提蒸氣熨斗嘅形式，並可以將啲衫晾高嚟燙。

風險
因為熨斗要用到加熱同加水（要知道蒸氣變返做水嗰陣會釋放大量嘅潛熱（latent heat），數值係2.26*10^6 J/kg），所以好危險。產品一有問題或者係使用不當嘅時候就會有可能造成火災、燙傷等等嘅危險。
燙衫

燙衫，又寫做熨衫，係洗完衫後用熱力整平衫褲去除鈔皮嘅過程。
營口

營口（粵音：jing4 hau2；普通話拼音：Yingkou），舊時係牛莊埠（Newchwang，又寫做牛庄）係中國遼寧一埠，家下叫營口市。佢舊時做過營口直隸廳同營口縣。

牛莊
呢處同牛莊鎮差好遠，但都叫牛莊，係因為，英國原本想喺遼東灣立點通商，揀咗佢叫牛莊做埠，但簽咗天津條約之後，發覺牛莊嘅遼河過唔到大船，所以同大清傾，另外喺遼河口嘅營口做埠，但埠名仍然叫牛莊。

交通
南滿鐵路有支綫通去營口，而北寧鐵路亦有支綫去營口對岸嘅河北，不過呢條已經冇咗。
燙衫板

燙衫板，又寫做熨衫板，係一張用嚟燙衫嘅長檯，檯面平坦耐熱，將衫褲放上去，就可以用燙斗燙衫。
營

營（Battalion），亦叫大隊，係軍隊編制單位，由幾個連組成，人數約莫300到1000人。
營口蘭旗機場

營口蘭旗機場（粵音：jing4 hau2 laan4 kei4 gei1 coeng4）係喺中國遼寧嘅一個機場，喺2016年嗰陣起好。
燙 (足球)

呢篇燙 (足球)係同足球有啦掕嘅楔位文章，重未搞掂嘅。麻煩你幫手補充佢嘅內容。
燙火膏

燙火膏，又寫做湯火膏，係一隻藥膏，專醫辣親嘅皮膚。燙火膏嘅有效成份化學上叫磺胺嘧啶銀，本身係種抗生素，防止傷口畀細菌感染。
白鱀豚

白鱀豚（又稱白鱀鯨、白鰭豚、白鱀、白旗、白鰭、白夾、江馬等；學名：Lipotes vexillifer）係一種淡水鯨類喙豚科動物，只係得中國長江流域先有，群種數量極小，估計唔夠50隻，係世界上五種僅存嘅淡水豚類入面數量最少嘅一種，又叫做「水中大熊貓」，已經係中國國家一級野生保護動物。喺2006年12月嘅野外調查失敗之後，呢個物種被認為已經絕種，就算有任何個體仍然生存，數量亦維持唔到延續族群。

早期歷史
根據化石記載，白鰭豚喺兩千萬年前由太平洋遷徙到長江。兩千幾年前嘅中國古書《爾雅》入面，都有關於白鰭豚嘅記載。估計喺中國曾經有五千隻咁多，重有一個長江女神嘅外號。

分佈區域
白鱀豚曾廣泛分佈喺長江流域，不過一直以嚟，受到人類活動影響，群種數量已經不斷減少，分佈區域亦逐漸縮細。
歷史上，白鰭豚曾廣泛存在喺長江流域嘅洞庭湖同鄱陽湖湖區，喺長江入面嘅分佈最遠去到三峽地區葛洲壩上游35千米度，就算去到上海附近嘅長江入海口都曾有發現。但係，到咗20世紀90年代，白鰭豚喺洞庭湖同鄱陽湖湖區已經絕跡，喺長江嘅分佈區上限都移到去葛洲壩下游170千米處嘅荊州附近，下限縮減更嚴重，到南京附近就連影都無，喺1997年到1999年嘅觀測入面，喺南京下游臨近江陰以下就再搵唔返。喺最近嘅幾次觀測，佢地嘅分佈主要只係喺長江流域洞庭湖到銅陵段，重點聚集喺3個區域：銅陵段、鄱陽湖同洪湖段。而最後一次發現白鰭豚係喺2004年長江南京段搵到嘅擱淺白鰭豚屍體。

身體特點
白鰭豚身體呈流線型，身軀呈紡錘形，體態矯健優美，成年白鰭豚一般體長約2.5米，體重100至200千克，雌豚比雄豚細小。到2006年為止，已經發現最大隻嘅雌豚長253厘米，體重237千克，而已發現最大隻嘅雄豚體長216厘米，體重125千克。
白鰭豚皮膚光滑細膩，有一種特殊嘅彈性，原理同競賽式游泳衣著入面好有彈性嘅尼龍織料好似，可以減少喺水入面快速游動時身軀周圍產生嘅湍流。佢嘅尾鰭扁平地分為兩叉，兩邊嘅胸鰭呈扁平嘅手掌狀，背鰭呈三角形。呢四鰭令白鰭豚喺水入面游動嘅方向同控制平衡力特別耍家。再加上光滑高彈性嘅皮膚同流線型嘅身軀，令白鰭豚喺逃避危險嘅情況下可以游到每小時60千米咁快。就算平時亦可以游每小時10至15千米。
初生白鰭豚個身嘅顏色比較深，成年白鰭豚多數背面呈淺青灰色，腹面呈潔白色，如果有太陽照住會變得好光亮。水平伸展嘅鰭肢同尾鰭上下兩面都同背、腹同色，啱啱同環境顏色好似，如果你喺水面睇落去，佢背脊嘅青灰色同江水混撈埋一齊好難見到，而由水底睇返上去嘅話呢，白色嘅腹部同水面反射嘅強光顏色撈埋亦一樣好難睇到。所以白鰭豚喺逃避獵殺，或者接近獵物嗰陣，會好似隱咗形一樣。
因為白鰭豚長期生存喺長江嘅濁水入面，所以佢嘅視覺同聽覺都退化嗮。喺水入面唯有靠發射聲納接收信號嚟識別物體。如果用特製嘅水聽器，就可以聽到白鰭豚發出嘅「的答」「嘎嘎」咁十幾種唔同嘅聲。呢啲聲通常兩聲一對，出咗聲之後就會好靜咁等回音返嚟，然後靠回音嘅距離同音量大細去判斷環境情況。佢地就係用呢套獨特嘅聲納系統喺江底嘅淤泥入面搵食。佢地亦可以發出人耳聽唔到嘅高頻率音波，同十幾千米外嘅同伴聯繫。
平時白鰭豚會每隔10至30秒突出水面換氣一次，喺換氣嗰陣會發出「噗哧噗哧」咁嘅聲。
白鰭豚嘅大腦面積比海豚大。大腦嘅重量約占總體量嘅.5%。平均一隻重95千克嘅雄豚，大腦重470克，呢個重量已接近大猩猩同黑猩猩嘅大腦重量。所以有啲學者認為白鰭豚重聰明過黑猩猩同埋長臂猿。

生活習性
白鰭豚天性好細膽，好容易嚇親，所以見到船都會走，種群數量又少，活動區域又廣，所以對白鰭豚喺野生狀態下嘅研究好有限。
佢地通常都鐘意群居，不過呢種群居特性就無同屬鯨目嘅海豚咁明顯，通常都係3、4隻群埋一齊，最多都係9到16隻，不過亦成日有啲白鰭豚鐘意單獨行動。白鰭豚最鐘意喺河流交匯處活動，尤其是河流沖積嘅淺灘區，成日都可以見到佢地同江豚一齊玩。同其他江豚一樣，白鰭豚多數喺日頭活動，尤其清晨同午後最活躍，隔10秒至30秒就見到幾隻白鰭豚排成一條線咁游出水面換氣。不過多數時間都係喺深水入面慢慢游。而喺夜晚，白鰭豚多數棲息喺深水嘅漩渦入面休息，有時會留喺同一地點5至6個鐘咁耐。
白鰭豚係食肉動物，多數食長江入面唔超過6.5厘米長嘅魚仔為主，直接吞唔使咬，而且食量好大，一日可以食到體重10%到12%嘢。
白鰭豚係哺乳動物，胎生，雌豚多數喺6歲達到性成熟，雄豚就4歲，成年白鰭豚每年發情兩次，分別喺3月至5月，8月至10月，孕期為10至11個月，一胎一仔，間唔中有兩隻生。喺野生狀態下，成年白鰭豚雌雄比例係1：1，但雌豚懷孕率一般得30％，自然繁殖率好低。

保護狀況
1978年，中國科學院建立淡水海豚研究中心，作為武漢水生生物研究所嘅其中一部門。
1992年，白鰭豚成為中國第四屆大學生運動會嘅吉祥物，白鰭豚嘅保護亦越來越受到普通民眾關注。
1996年12月25日，中國第一個以水生動物為保護對象嘅基金會，武漢白鰭豚保護基金會正式成立，依家呢個基金會共募集資金138萬幾蚊，資金主要用喺白鰭豚呢種水生動物保護、研究工作。

數量急降年表
白鰭豚而家現存數量好難估計，但多數認為已經絕滅，就算有都只係得幾隻。白鰭豚已成為鯨目動物中最瀕危嘅動物。
1979年：中國宣佈白鰭豚為瀕危物種
1983年：立法規定狩獵白鱀屬違法
1986年：剩返300隻
1990年：剩返200隻
1997年：少過50隻（發現23隻）
1998年：發現數量只剩返7隻
2006年：0隻

瀕危原因
白鰭豚數量逐年減少，除咗同佢本身繁殖能力較差外，最主要係因為受到人類活動影響。
由於圍湖造田減少湖泊面積，修壩隔住咗魚類喺江同湖之間洄游，長江入面好多具有半洄游性，喺江入面產卵，喺湖入面長大嘅魚類，好似草魚、青魚、鳙魚、白鰱咁嘅魚類都受到好嚴重嘅影響，亦係直接導致白鰭豚嘅食物資源減少，搞到生命面臨嚴重威脅。
呢幾年嚟，長江上面過度繁忙嘅水上運輸、河水嚴重污染同埋大量水利工程建設，都威脅住白鰭豚嘅生存環境，尤其係好多人類活動造成嘅噪音污染，對依靠聲納系統進行辨別定位嘅白鰭豚真係好大影響，好多白鰭豚都係葬身喺輪船嘅螺旋槳度。
重有就係人類捕捉亦係令白鱀豚瀕臨滅絕嘅主要原因。中國喺大躍進時期曾經設立過生產皮包嘅工廠，而佢地用嘅原料就係白鱀豚嘅皮。就算1980年代之後嘅保護措施不斷加強，但係偷獵或誤獵嘅情況仍然成日發生，好多白鰭豚鬥唔過人類先進嘅捕撈設備，就咁死一隻就無一隻。
白髮魔女傳

《白髮魔女傳》（英文：The Bride With White Hair），又叫《白髮魔女》，係1993年香港電影，由于仁泰執導，林青霞、張國榮、吳鎮宇、藍潔瑛主演。套戲之後有續作《白髮魔女2》。
白鳥庫吉

白鳥庫吉呢篇文（或呢段）要按維基百科格式，以達到維基百科嘅品質標準。麻煩幫手改改呢篇文，特別係啲分段同埋相關嘅連結。（幫下我）
白鳥庫吉（1865年2月4號—1942年3月30號）係明治到昭和初期嘅東洋史學專家。佢喺上總國出世，畢業於東京大學。佢曾經喺學習院做教授，主要教朝鮮歷史，後嚟研究範圍擴展到滿洲、蒙古同西域。1904年開始佢喺東京帝國大學兼職教書，到1911年就轉做全職。1914年仲成為咗東宮御學問所嘅顧問添。1919年佢當選日本學士院院士，1925年喺東京帝大退休之後，就全身投入培育東洋文庫。佢被公認為日本東洋史學嘅開山祖師。著作《白鳥庫吉全集》總共有十卷咁多。

底細
佢喺上總國長柄郡長谷村（而家嘅千葉縣茂原市）出世，阿爸係白鳥嘉一郎，阿媽叫德，庫吉係佢哋嘅第二個仔。戶籍名叫做倉吉，不過呢個係村官登記錯嘅名。庫吉本人都话，佢真正嘅名系庫吉。
1883年佢喺千葉中學畢業，1887年喺第一高等學校畢業，1890年喺帝國大學(後尾改名做東京帝國大學，而家嘅東京大學)文科大學史學科畢業。喺帝大讀書嗰陣跟咗路德維希·裡斯學習。1891年8月做咗學習院教授。1900年獲得咗文學博士學位。1901年到1903年年尾，佢聽學習院嘅指示去咗歐洲留學。1904年返到日本之後，兼任咗東京帝國大學文科大學史學科教授。1907年，佢成立咗東洋協會學術調查部，參與創辦《東洋學報》。1911年，佢將主要工作改做東京帝國大學教授，兼任學習院教授。1883年佢喺千葉中學畢業，1887年喺第一高等學校畢業，1890年就喺帝國大學（後尾改名做東京帝國大學，即係而家嘅東京大學）文科大學史學科畢業。讀帝大嘅時候，佢跟咗路德維希·裡斯（Ludwig Riess）教授學習。1891年8月開始喺學習院做教授。1900年攞到咗文學博士學位。1901年到1903年尾，奉學習院嘅指示去咗歐洲留學。1904年返到日本之後，兼任咗東京帝國大學文科大學史學科教授。1907年，佢成立咗東洋協會學術調査部，仲參與創辦咗《東洋學報》。1911年，佢主要工作改做東京帝國大學做教授，兼任學習院教授。
1912年嗰陣，學習院院長乃木希典為咗明治天皇殉葬而自殺，而後任嘅大迫尚敏未上任之前，就由事務取扱（即係署理院長）暫時代理院長職務。1914年，佢做咗東宮御學問所嘅御用掛，負責教導當時仲係東宮嘅昭和天皇（1914年至1920年）。1919年，佢成為帝國學士院嘅會員。1922年，佢奉東京帝國大學嘅委託，再次去咗歐洲，仲喺法国政府嗰度获得咗文化功勞勳章。1923年，東洋文庫成立，佢就擔任理事同埋研究部長。1925年，佢喺東京帝國大學教授嘅職位退休，獲得咗名誉教授嘅称号，仲俾封为正三位勲二等。
白鳥公子

白鳥公子係日本足球員，曾經喺1984～1986年間為日本女子足球代表隊出場5次。
白鯨

白鯨（學名 Delphinapterus leucas，英文名 Beluga），早期捕鯨人將佢叫做「海中金絲雀（sea canary）」，係一種鯨魚，以多變化嘅叫聲同臉部表情豐富著名。白鯨廣泛分佈北極同亞北極地區，自古以嚟佢哋一直係北極地區人類社會嘅重要商品，為當地原住民提供食物、燃油、皮革等物資。佢哋嘅活力同適應力、特殊嘅外貌、易受吸引嘅天性、以及可接受訓練等因素，令佢成為海洋世界嘅明星之一。有幾群白鯨集中地已成為出名嘅賞鯨聖地，包括加拿大東部嘅聖勞倫斯河下游同哈德遜灣西部嘅邱吉爾河河口。白鯨嘅潛水能力相當強，對於北極嘅浮冰環境有良好嘅適應力。

基本資料
白鯨一般出生時身長1.5 - 1.6米，重80 - 100公斤。白鯨公成體最大可長達4.2 - 4.9米，重達1,100 - 1600公斤，而白鯨乸成體最大可長達3.9 - 4.3米，重達700 - 1,200公斤。白鯨一般至少有25年命，有啲重可達50年以上。

外型特徵
白鯨嘅身體中央橫斷面大致呈圓型，由兩端開始逐漸變細，當佢哋搵食嗰陣，身體會變得肥啲圓潤啲。白鯨嘅頭部同其他鯨目完全唔同，額隆（melon）極為鼓起而突出，曾經有學者形容為「充滿溫暖油脂的氣球」（a balloon filled with warm lard）。白鯨依個可以自由改變額隆嘅形狀，推測可能係藉著移動內部氣竇（sinus）嘅空氣嚟產生形狀上變化。因為佢哋嘅頸椎癒合程度比其他鯨目嚟得低，所以能以較大嘅幅度轉動頭部或點頭，所以佢亦都係鯨豚類當中唯一可以轉頭品種。嘴短而寬，唔似得海豚咁有突出嘅嘴喙（beak），嘴部可產生皺摺。腹部同側面都凹凸不平，內部充滿脂肪。無背鰭，但係背鰭位置有狹窄嘅背部隆起。胸鰭寬闊，白鯨公嘅胸鰭尖端上翹。尾鰭會隨年齡增長而變得華美，成年雄鯨喺後緣有明顯如凸面鏡般嘅凸起。上、下顎各有八至九似釘狀嘅牙齒，但年老個體有時會磨損至隱沒於牙根之下。
年輕白鯨渾身呈灰色，隨著年齡增長而逐漸轉淡，最終除了背脊同胸、尾鰭邊緣有暗色沉積外，全身皆為白色。成鯨嘅白色皮膚有時會喺夏天發情時帶有淡黃色色調，但喺蛻皮（molt）後即消失。

分佈
一條喺加拿大哈德遜灣邱吉爾河河口嘅白鯨大致呈環北極區分佈，主要集中於北緯50度至80度之間。白鯨有高度嘅戀出生地性（philopatry），會有每年回到當初母鯨生產嘅地方習性，喺鯨乸身上尤其明顯。到咗秋天，白鯨因為浮冰層擴張嘅關係會遠離海灣同河口，冬天主要喺冰層邊緣或僅有少量浮冰嘅開闊海域形成大群體。佢哋無論係喺容易擱淺嘅河口，或者中深層海域嘅海溝皆可以自由自在咁游，估計可潛至800公尺深處。

習性
白鯨具高度群居性，會形成個體間聯繫極為緊密嘅群體，通常由同一性別同年齡層嘅白鯨所組成，另外亦都有規模較細嘅母子對白鯨族群。喺無獵人或天敵威脅時，喺河口三角洲水域出現嘅白鯨可聚集達數千頭以上。白鯨可發出多種變化多端嘅聲音，包括旋轉顫音、嘎嘎叫、似鐘聲、尖銳嘅啪啪聲（可能由拍擊顎部所產生) 、同近似推動生銹門板嘅聲音。一位早期嘅鯨類學者Bill Schevill就曾經咁形容佢哋：「高音嘅共鳴哨聲同尖叫，多變嘅滴答聲同咯咯聲，令人聯想到一隊交響樂隊，有時又有如貓叫或小鳥嘅啁啾聲。」佢哋嘅聲音有時會令人誤以為遠方有一群小孩喺度叫。對野生白鯨而言，最大嘅天敵係殺人鯨同北極熊，當然包括埋人類。北極熊會好快咁跑到白鯨被困於冰層嘅地區，用強力嘅前掌給予重擊後再將佢哋拖上冰上食，所以白鯨嘅身體時時可見到有傷痕。白鯨係相當好奇嘅動物，時時會浮窺（spyhopping）同鯨尾擊浪（lobtailing），但似乎從來無躍身擊浪（breaching）。充滿霧氣嘅噴氣（blow）低矮而唔明顯。

生殖
繁殖期會隨所處地區而有唔同。普遍嚟講，受孕多發生喺冬末或夏季，阿拉斯加（Alaska）族群為二月底至四月初；東加拿大同西格陵蘭島（Greenland）族群為五月。根據可信嘅統計資料顯示，懷孕期可能不足一年至14.5個月咁耐。白鯨嘅哺育期長達兩年，之後仍會留喺亞媽身邊相當長嘅時間。生殖間隔平均約為三年。

食啲乜
白鯨嘅食性係隨著地區同季節性獵物嘅數量而有唔同。檢測各地區族群嘅胃內容物發現，白鯨會食用各種生物，包括魚（鮭魚、鱈魚、鯡魚等）、頭足類（魷魚、章魚等）、甲殼類（蝦、蟹）、海蟲、甚至大型浮游生物在內。佢哋幾乎都喺海床度揾食，深度至少達300公尺以上。白鯨具有摺皺嘅嘴脣喺搵食時可產生吸力，也能對海洋世界嘅觀眾噴水。

現狀
國際保育聯盟估計，現時全球大約有15萬條白鯨，但部分地區例如阿拉斯加、加拿大白鯨數量面臨絕種威脅。中國嘅水族館對白鯨嘅需求亦愈來愈大。根據國際鯨豚保育協會資料所得，全球29群白鯨當中只有4群嘅數量屬穩定，俄羅斯現時每年容許捕捉逾千條白鯨，當中唔少地區仍未對白鯨數量同生存狀況展開調查。
香港海洋公園曾經喺發展藍圖裏面提及引入白鯨，但好快被多個綠色團體反對。
白鱔

白鱔，又叫日本鰻、河鰻、河鱔，係鰻鱺科嘅一種食用魚。日本菜用到嘅鰻魚（譬如蒲燒鰻魚），多數都係用白鱔。而廣東菜就多數會用豉汁蒸白鱔。
白魔法

白魔法（英文：white magic）喺民間傳說同奇幻故仔當中係指一般俾人覺得係善良嘅魔法，會包含「幫其他人治療」等嘅嘢。
盲

盲（Visual impairment），又叫失明，係睇唔到嘢嘅狀態，係眼、腦或者視覺神經出現問題，唔可以收光成象。如果一啲光都收唔到，就叫全盲。盲可以係生理現象，又可以係心理現象。視力比較差半盲狀況叫做視障。
各地法律上點叫做盲，都有唔同標準。
目錄學

目錄學（bibliography 或 bibliology）係圖書館學嘅分支，專門將書當成物件去研究。
盲井

盲井係一部響2003年喺中國拍攝嘅電影作品，由劉慶邦小說神木改編。電影盲井忠於原著但係結尾更加凸顯人文主義。

故事
喺私礦打工嘅農民唐朝陽（王雙寶 飾）夾埋宋金明（李易祥 飾）一心諗住“發財致富”，拉攏嗰啲打工無門嘅外地農民過來假扮親戚，帶佢哋落個井度做嘢。再係落井嗰陣製造“安全事故”將“親人”合謀殺死，再去搵礦主同“遇難”礦工家屬用錢搞掂呢劑嘢。佢哋係火車站睇上咗16歲嘅初嚟甫到嘅農村靚仔元鳳鳴（王寶強 飾），故伎重演咁幫佢辦咗張假身份證，改名之後元鳳鳴又“成為”咗宋金明嘅侄仔。
兩人帶住元鳳鳴搵到一個煤礦做嘢。個靚仔嘅善良、純樸、天真同好學使得宋金明諗起自己仲讀緊書嘅仔，起咗同情心嘅宋金明唔想對呢個𡃁仔落手，但係唐朝陽為咗發達不惜同宋金明反面。冇幾耐，唐朝陽畀咗宋金明一個“最後時限”……

獎項
響2003年嘅第53屆柏林國際電影節，《盲井》獲得藝術貢獻銀熊獎。
響2003年嘅第40屆台灣電影金馬獎，《盲井》獲得最佳改編劇本獎，演員王寶強則憑住呢部電影獲得最佳新人獎。
目的論

目的論（teleology）係指相信事物嘅存在係要滿足某啲外在力量嘅目的嘅。喺宗教哲學上，目的論可以係指「地球（呢粒適合人居住嘅行星）存在係源於上帝想要俾人有個地方住（地球存在係要滿足上帝嘅目的）」等嘅諗法。
目黑區

目黑區係日本東京嘅其中一個區。

文化影響
目黑算係喺香港人當中一個比較出名嘅日本地區。香港歌手周國賢就曾經推出一首名為《目黑》嘅歌曲，歌詞亦係講歌者喺目黑旅遊嘅經歷，仲分別有獨唱版同埋同薛凱琪合唱嘅版本，獨唱版收錄喺周國賢首張同名EP入面。
盱眙

盱眙係中國江蘇淮安一個縣，總面積2483平方公里，人口73萬。
盲人

盲人，又叫視障人士或失明人，係對眼球同視覺神經有幾大障礙嘅人，睇嘢唔清楚，甚至睇唔到嘢。近視、老花唔算盲人。
目的碼

目的碼（object code）係指編譯器對源碼做咗處理之後會出嘅碼。
真鐸學校

真鐸學校（英文：Chun Tok School ）從前係香港一間聽障特殊學校，位於九龍鑽石山斧山道171號。分中學部同小學部，附設宿舍，小學部喺2004年起轉型做一間主流小學，招收健聽學生，學校同時以三種教育模式運作：全日制「弱聽部」、「主流部」同「聽障學童支援部」。2018年中學弱聽部停辦之後，得返小學部，而且已經係主流小學，唔再係聽障學校。

學校設施
真鐸學校面積達10,000平方米，設有26個課室（全部有冷氣，附有電腦同投映機）、禮堂、標準多功能室內體育館、有蓋操場、平台操場、室外籃球場、科學研習園圃、環保資源中心、圖書館。
眩暈

眩暈，又叫暈眩，係種病徵，病人會出現週圍環境天旋地轉嘅幻覺，通常因為感覺系統有問題而影響身體嘅平衡系統所引致。
眭固

眭固（—199年），字白兔，東漢末年嘅人。原本喺黑山賊，後尾攻打東郡，但喺畀曹操做低，之後成為張楊部下。張揚部下楊醜殺咗張楊之後，諗住帶張楊嘅士兵去投靠曹操，但楊醜又畀張楊嘅手下眭固殺咗。眭固帶住張楊嘅士兵喺射犬屯軍，諗住投靠河北嘅袁紹。嗰時有巫師同眭固講：「將軍您字白兔，而呢座城個名叫犬，兔仔見到犬一定會畀佢嘅威勢嚇到，所以宜家最好快啲離開呢度。」眭固唔聽。冇耐，曹操派史渙攻打眭固，眭固喺犬城嗰度畀史渙做低，曹操圍攻射犬城，城入面嘅人都投降咗。曹操就咁將河內攞到手，袁紹覺得自己嘅地位畀曹操威脅到，於是同曹操開戰。
眼

眼（粵拼：ngaan5），又叫目（粵拼：muk6），係用來睇嘢嘅器官。眼其實係用來偵測光。唔同生物都有唔同嘅測光器官。最簡單嘅眼只可以知道周圍係光定暗，但係已經足夠幫生物根據日夜節奏去改變生體機能。而複雜嘅眼就係生物特化出嚟光學結構，做出將光折射出到唔同位置、聚焦成影像、又或者控制有幾多光入到眼入面。以眼入面嘅感光細胞就會偵測到光，然後轉化做電訊號經神經傳到腦度。呢啲比較複雜嘅眼令到生物可以分到形同色，而百份之九十六嘅動物都有呢啲複雜嘅眼。好多動物同人一樣，雙眼夾埋可以有三維視野。亦有一啲動物，雙眼各有各影像。脊椎動物嘅眼呈圓波形，叫眼球。

名
眼目二字，原本係講人眼，解有別。目講面上睇到嘅部份，而眼字係眼核，又叫眼珠。眼裏反映嘅人影，叫眼公仔或者瞳人。因為人好多時可以靠眼神嚟傳達情感，眼又俾人叫做「靈魂之窗」。

眼嘅運作
人眼運作嘅原理同相機好似。角膜同晶狀體因為有弧度，形成一組透鏡，作用就好似相機嘅鏡頭咁將光線聚焦，喺視網膜上面形成影像。虹膜就好似相機嘅光圏，可以透過改變瞳孔嘅大細嚟控制有幾多光可以入到眼球入面。視網膜負責將光轉化做神經訊號，經過視神經傳到腦度進一步分析，令到我哋睇到嘢。

唔同種類嘅眼
現時所知嘅生物入面有十種唔同嘅眼結構。佢哋最簡單可以分做有一層凹入去嘅感光細胞嘅單眼，同埋由好多細晶體夾埋一齊組成嘅複眼。人類嘅眼算係單眼，而昆蟲等嘅節肢動物就有複眼。

眼嘅進化
睇埋：進化
感知光嘅能力喺進化過程入面好早就出現。而家普遍認為所有動物嘅眼係源自同一個最原始嘅感光組織。各種動物跟住為咗適應各自嘅環境而分別進化出唔同結構嘅眼。
真骨魚

真骨魚係輻鰭魚嘅一類，生物學分類叫真骨下綱（學名：Teleostei），有超過兩萬個品種。
真鱷龜

真鱷龜（粵拼：zan1 ngok6 gwai1；學名：Macrochelys temminckii）係成個地球入面嘅其中一個大型淡水龜，又係一種最古老嘅爬行動物。佢屬真鱷龜科真鱷龜屬。呢種動物嘅體型比較大，而且攻擊力都好犀利吓，喺硬殼類動物入面幾乎係無敵咁滯。因為佢嘅最佳防禦係攻擊。呢種龜一般喺美國南邊嘅水域比較多。

形態
真鱷龜同擬鱷龜梧桐，雖然話佢嘅外殼係嗐溼溼；腹甲比較細，好似個十字架噉。頭大嘴利，但係龜殼嗰度有有三行棘響度，而且佢有時係灰色、啡色、黑色或橄欖綠嘅殼。喺平時嚟講，佢都有埐藻類冚住。而眼邊周圍有啲散開咗嘅黃斑散紋且有同星星差唔多樣嘅肉質「睫毛」。呢種龜一般都好大隻。

食性
真鱷龜係個龜類嘅「大胃王」，差唔多係肉食咁滯。佢既可以自己搵肉食，又可以自己食爛肉都得。喺美國北邊嘅州份重見到佢嘅龜仔食植物都有。不過大多數係冇乜食物嗰陣先至噉（包括夏天）。喺佢成熟咗嗰時，佢哋變成雜食動物，甚至食魚類都得。佢哋差唔多乜都食。佢哋一般係食魚類同埋死魚、無脊椎動物、腐肉同兩棲動物，甚至重食蛇或其它龜，雀仔都有。飼養嘅真鱷龜都食邊種肉（包括牛肉、雞肉同豬肉、魚肉）都有，但一定要先引大鱷龜嚟食。成年嘅大鱷龜甚至重識食細嘅鱷魚仔。

飼養
真鱷龜有時俾人當成寵物噉養。但係因為佢嘅曬士同埋唯一環境要求，唔係話養就養嘅。雖然話同擬鱷龜一樣，唔鍾意咬人，但係喺俾其它嘢威脅紧嗰阵，甚至識咬人都有。佢把嘴可以將成條手指咬斷都得。加上佢識得入侵放生地，甚至磕原生地嘅物種都有，所以有好多人都唔鍾意養呢隻動物。另外，真鱷龜係受到《瀕危野生動植物種國際貿易公約》附錄三嘅保護，限制咗出口同埋國際貿易。

保育狀況
由於真鱷龜成日俾人類猛咁殺，加上連棲息地都冇埋，所以俾世界自然保護聯盟話咗係易危動物。
眶額皮質

眶額皮質（orbitofrontal cortex）係前額皮層其中一橛，有份幫手做決策。
眼之魅

《眼之魅》係中國歌手周峰出嘅第二張錄音室唱碟。喺1984年1月1號由文志唱片發行。

簡介
呢張唱碟收錄咗12隻歌。
爆炸

爆炸（粵拼：baau3 zaa3）係一樣嘢產生化學反應嗰時可以即刻產生大量能量，令氣體急劇膨脹，產生光、熱同衝擊波，對附近嘅嘢構成破壞。

概念
爆炸（上）：強勁嘅向外力，令到爆炸發生嗰點嘅物質向外飛。爆縮（下）：強勁嘅向內力，令到爆縮嗰點周圍嘅物質擠壓爆縮點。
睇埋：壓力同熱
首先，思考吓壓力呢個概念。想像而家有股力施落一塊表面嗰度，而股力喺方向上係同塊表面成垂直嘅，噉塊表面受嘅壓力（）由以下呢條式反映：
，當中
代表嗰股垂直嘅作用力；
 代表受力嘅面積；
噉而家想像空間入邊有一點，喺嗰一點一剎那間突然有股好勁嘅向外壓力出現，嗰一點嘅物質會碎晒，然後呢啲物質同笪空間周圍嘅氣體就會向外飛，好多時仲會伴隨住一股強勁嘅熱，呢種情況就係所謂嘅爆炸。
爆炸糖

爆炸糖係一種加入經高壓處理二氧化碳嘅糖果，喺製作糖果嘅過程中，二氧化碳隨住烹調食物原材料時嘅溫度同壓力被固定喺糖果裡面；而糖果嘅主要成份有糖、玉米糖漿、乳糖同唔同口味嘅調味料。
喺市面上買到呢類糖果所用嘅調味料，通常都係以生果口味為主，好似士多啤梨、蘋果同橙味等等；亦都會加入受歡迎飲品口味，好似可樂、茶同咖啡等等。

名嘅來由
因為口中溶化嘅細小糖果粒會釋放二氧化碳，做出爆發嘅效果，再加上有霹靂啪啦嘅聲音，所以好多人都叫呢種糖做「爆炸糖」。

獨特口味
由於爆炸糖口味獨特，而今（依家）好多人都鍾意將唔同口味嘅爆炸糖加入唔同嘅食品或者飲品裡面；噉除咗可以令乳酪、蛋糕等食物嘅外觀睇起來更加靚，又可食得更加過癮。
爆炸品處理

爆炸品處理（Explosive ordnance disposal），又叫炸彈處理（Bomb disposal），係指令爆炸品失效嘅過程，多數喺軍事或者警察會用到。通俗嚟講呢個過程可以叫拆炸彈，簡稱拆彈。
爆炸螺絲

爆炸螺絲又叫爆炸螺栓，係種緊固件，當打入去一樣嘢之後，螺絲結構會爆開，比普通螺絲有更加大嘅抓握力。
爆格

爆格，正式名爆竊，係種罪案，襯無人喺屋企時偷偷地入去搜掠值錢嘢，成因包括無鎖好門窗，又或者防盜設施做得唔夠好。
爆炸當量

爆炸當量（TNT equivalent），又叫 TNT 當量，係指形容爆炸威力嗰陣，將個爆炸描述成「相當於幾多幾多噸炸藥」嘅做法。常用於描述核彈或者火山爆發等巨大爆炸。
王睿

王睿（1993年8月10號—）係中華台北足球員，司職後衞，中華台北足球代表隊球員，2018年效力香港超級聯賽球隊佳聯元朗至今。
王祖皆

王祖皆（粵拼：wong4 zou2 gaai1；1949年1月—），係中國作曲家、國家一級作曲。
王盛德

王盛德（英文：Russell Wong，1963年3月1號—），1963年3月1日出生於美國紐約，原名王慎德，用過藝名羅素，係美國籍華裔演員、李連杰嘅師弟。佢兩個細佬王敏德（Michael Fitzereld Wong），Declan Michael Wong都係演員。
王盛德老婆係張天愛。但2012年兩人已協議離婚，結束九年的婚姻生活。
王益區

王益區係中國陝西銅川一個市轄區，總面積162平方公里，人口21萬。
王磊

王磊，香港親中派政治人物兼商界人士，華泰金融控股(香港)有限公司首席執行官，支持「愛國者治港」主張。

選舉經歷
喺2021年9月，佢當選成為香港特别行政區選舉委員會商界（第三）委員。
福全山

福全山，香港一山仔，喺新界粉嶺，粉嶺高爾夫球會內，近唐公嶺嗰邊，英文寫Fuk Tsuen Shan。山有兩個相連山頭，高九十幾米，唔夠一百米。
福全街

福全街（英文：Fuk Tsun Street），係香港九龍大角嘴嘅一條馬路，由大角咀道、美安街交界開始，去到塘尾道、旺角道、晏架街交界。
福元美穗

福元美穗（1983年10月2號—）係日本足球員，踢守門員，曾經喺2002～2016年間為日本女子足球代表隊出場81次。佢代表日本參加過2007年FIFA女子世界盃、2008年夏季奧林匹克運動會、2011年FIFA女子世界盃、2012年夏季奧林匹克運動會同2015年FIFA女子世界盃。
福克蘭羣島

福克蘭羣島，阿根廷叫馬維娜斯群島，係英國海外領地，響大西洋西南面。面積有12000平方公里，大部分人住喺首府斯坦利港。人口得3000幾，但係有自己發行貨幣：福克蘭鎊，同英鎊等值。阿根廷聲稱有主權，並响1982年同英國爆發福克蘭戰爭（又叫「馬島戰爭」）。當地人亦多數認同英國。
地圖
福克蘭羣島牧區

福克蘭羣島牧區（英文：Parish of the Falkland Islands）係普世聖公宗非教省教會。1869年，成立「福克蘭羣島教區」（英文：Diocese of the Falkland Isles），管轄除英屬圭亞那以外嘅南美洲其他地區。呢個名係由於法律上嘅技術問題：當時無可能為王室管轄範圍以外嘅地區祝聖一位英國主教。由一開始，主教就住喺布宜諾斯艾利斯，並喺嗰度設有行政總部。由1902年到1973年，隨著更多教區喺南美洲建立同埋1973 年「南美洲聖公宗議會」（西班牙文：Consejo Anglicano Sudamericano）嘅成立，作為向形成普世聖公宗新教省邁進一步，牧區嘅管轄範圍逐漸縮細成為坎特伯里大主教直轄下非教省教會。直到1982年英國同阿根廷之間嘅戰爭，應大主教要求，主教職務由聖公會阿根廷主教執行。

南美洲傳道會
韋特·霍金·斯特林（英文：Waite Hockin Stirling（英文：Waite Hockin Stirling））響1869年任命為第一位教區主教。響佢任期內，福克蘭羣島教區的歷史主要跟隨南美洲傳道會（英文：South American Missionary Society（英文：South American Missionary Society））嘅未來漸滿同沒落。1910年，教區首次被劃分為「東海岸」同「西海岸」。艾佛利（英文：Edward Every）主教成為阿根廷暨南美洲東部主教；羅倫斯·布萊爾（英文：Lawrence Frederick Blair）主教成為福克蘭羣島主教 ，其中包括智利、玻利維亞同埋秘魯嘅督察。佢響1914年辭任，艾佛利主教接任爾個牧職。1910年亦係愛丁堡世界宣教會議搞嗰一年。
諾曼·德澤西（英文：Norman de Jersey）做咗主教15年，同之後1934年約翰·韋勒（英文：John R Weller）繼任。財政掹掹緊使佢鞏固，成為阿根廷暨南美洲東部主教，同時保留福克蘭羣島嘅督察，並喺技術上直到1946年令主教座空置。但以利·伊雲斯（英文：Daniel Ivor Evans）曾喺里約熱內盧擔任主教，響1946年接任爾個教區一度使福克蘭羣島教區更團結，幾乎覆蓋成個南美洲。1962年佢喺智利南部死於心臟病發。
1963年墨西哥庫埃納瓦卡（中文：庫埃納瓦卡）會議之後，聖公會發生咗重大變化，廣大嘅教區分為三個部分。西海岸嘅智利、玻利維亞暨秘魯教區交畀前南美洲傳道會傳教士肯尼夫·豪威爾（英文：Kenneth Howell）主教；西里爾·塔克（英文：Cyril James Tucker）祝聖兩個獨立嘅主教，一位係阿根廷暨南美洲東部主教，另一位係福克蘭羣島主教。南美洲傳道會發揮咗財務同建立兩位主教職位嘅重要部分。
因此增加南美洲傳道會嘅活動，成立咗好多教區：1973年阿根廷北部教區同巴拉圭教區；1977年秘魯教區；1988年烏拉圭教區同1996年玻利維亞教區（當時係美洲南錐聖公會所有部分）。南美洲教區加入南美洲聖公宗議會，其中包括福克蘭羣島。呢樣證明唔啱喺福克蘭羣島嘅信眾，因為喺西班牙進行嘅法律程序，而且大多數居民都講英語。

牧區
1978年，坎特伯里大主教唐納德·科根承擔個人負責福克蘭羣島，主教督察由主教代理（英文：Episcopal Commissary）行使。首任福克蘭羣島主教代理係1975年已接任塔克主教嘅喺布宜諾斯艾利斯一名盎格魯阿根廷暨前非洲傳教士查理·卡茨（英文：Richard Cutts（英文：Richard Cutts））主教。1982年，響福克蘭戰爭期間，好多英軍受到駐軍主教督察。坎特伯里大主教決定行使等委員會畀任何主教訪問羣島嘅責任。2007年1月士提反·韋納（英文：Stephen Venner（英文：Stephen Venner））被任命稱為福克蘭羣島代主教嘅主教代理，2014年由奈哲爾・史托克（英文：Nigel Stock（英文：Nigel Stock (bishop)））繼任。
2013年，挪威教會（中文：挪威教會）將南喬治亞島嘅挪威信義教堂（英文：Norwegian Anglican Church, Grytviken）移交畀聖公會福克蘭羣島教區。

首牧
教區時期
内文：福克蘭羣島主教
牧區時期
自從1978年以來，座堂嘅神職人員都採納牧區長嘅職務。
福全街洪聖廟

福全街洪聖廟，又叫大角咀洪聖廟、大角咀洪聖殿，係香港其中一間洪聖廟，由東華三院管理，地址係九龍大角嘴福全街58號，大清光緒七年（1881年）創建。
福利國

福利國（Welfare state）係指一啲國嘅政府著重比較均勻嘅財富分配，提供比較多社會福利。典型嘅例子就係北歐五國，佢哋嘅政策被叫做「北歐模式」。
福克公司

尼德蘭皇家航空嘅福克70，福克公司破產之前最後一款成功嘅客機。
福克公司（荷蘭文：Fokker）係荷蘭一間飛機製造商，以創辦人安東尼·福克（Anthony Fokker）命名。
一戰期間，福克公司因為協助德國空軍改良戰鬥機，令到機炮子彈唔會再打中螺旋槳而聞名。一戰之後，福克公司進軍客機市場，曾經一度成為全球最大嘅客機製造商，甚至喺美國開到分公司。二戰期間，福克公司嘅工廠被納粹德軍佔領，為德國空軍製造飛機。二戰之後，福克公司集中精力研發客機，曾經一度復蘇。但係最後都係敵唔過實力強大嘅波音同異軍突起嘅空中客車。經過幾次唔成功嘅合併談判之後，1996年3月15號，阿姆斯特丹法庭宣佈福克公司正式破產。福克公司喺尼德蘭嘅資產後來賣晒畀史托克公司（Stork N.V.），而美國分公司就被通用電氣收購咗。
2009年，史托克公司重新啟用咗「福克」伊個品牌，但係就再都無推出過新機型。
福全

福全（Fuk Tsun），全名福全鄉（Fuk Tsun Heung），係舊時香港大角嘴一笪地方，舊時歸入深水埗其中一鄉。

史
福全鄉同其他鄉村一樣，有廟做中心，聯繫各村。而福全鄉揀咗洪聖爺保祐各村，起咗洪聖廟，即係大角嘴洪聖廟。廟有鐘刻有光緒七年，即1887年。而當時位置響家下界限街同大角咀道交界，即係喺當時大清同大英兩國交界之上。
1898年，大英乘機迫到大清租埋新界。所以全個福全鄉就變成，英治下香港一部份。
1928年，福全鄉清拆，呢一帶變成市區。而廟亦都搬到家下福全街。而福全呢個名，就只留響呢條街名之上。家下重有大角嘴廟會，二月十三洪聖誕會有大聚會祝誕。
瑞典話

瑞典話（瑞典文：svenska），書面語叫瑞典文，係北日耳曼話嘅一種，主要喺瑞典同芬蘭（尤其係奧蘭島）度講，講嘅人數超過九百萬人。佢同斯堪的納維亞地區另外兩種語言——丹麥話同挪威話——相通。同其它北日耳曼話一樣，瑞典話係源自古諾爾斯話。古諾爾斯話係維京時期斯堪的納維亞地區通用語言。
瑞

瑞（粵拼：seoi6）係吉祥或好意頭噉解。重可以係：
維基辭典有呢個詞嘅解釋：瑞
瑞士
瑞典
瑜珈妹豬大戰納粹香腸

《瑜珈妹豬大戰納粹香腸》（英文：Yoga Hosers）係套美國嘅動作電影同埋恐怖喜劇，喺2016年上畫。呢套戲嘅導演係奇雲史密夫，主角係尊尼特普同埋莉莉露絲特普。

故仔
15歲卜卜脆嘅Colleen Collette同埋Colleen McKenzie係對老死嚟，無論係返學、學瑜珈、夾band，抑或喺士多舖度做part time，都似足糖黐豆噉。當兩位師兄請佢哋參加高中生party嗰陣，佢哋決定孖住一齊去。之不過，原來party背後暗藏殺機，神秘納粹腸仔匿埋咗好耐，正喺度諗緊計仔點樣扠喎呢個party。Colleen雙妹嘜唯有揈下腰拉下筋，施展瑜珈絕招嚟隊冧佢。
瑜鹵允浩

瑜鹵允浩（韓文：유노윤호，英文：U-Know Yunho），原名鄭允浩（韓文：정윤호 Jung Yun-ho，1986年2月6號—），係韓國男歌手、演員，男團東方神起成員，響隊內擔任隊長、Rapper、副唱。

早年
鄭允浩1986年2月6號響韓國光州光山區出世，有一個細妹。佢有唔少屋企人係做檢察官。佢先後畢業於眉山初等學校、月桂中學校同埋光一高等學校，由小學開始就中意跳舞，夢想係成為一名歌手。為咗獎金，佢參加第一屆SM Best選拔大會，響獲得舞蹈獎冠軍後畀SM娛樂發掘，2000年底成為SM旗下練習生。由於佢老豆響亞洲金融風暴入面破產，屋企收入唔好，所以並唔支持佢嘅歌唱事業，仲切斷佢嘅所有經濟來源，令佢有一段時期露宿街頭，需要靠打工嚟維持收入。後嚟寄宿響同公司練習生金俊秀嘅屋企。
2011年，佢畢業於明知大學電影音樂學系，後嚟響青雲大學產業技術經營大學院放送音樂學獲得碩士學位。

練習生時期
鄭允浩響2001年開始正式接受練習生訓練。無耐，佢就因為荷爾蒙分秘失調而進行手術，令到聲帶受損，一度打算放棄訓練。佢為咗堅持夢想，加上公司唔肯放棄，最後佢就繼續成為練習生。同年年尾，佢響Dana嘅第一張單曲入面擔任伴舞。2002年，佢同另一位練習生金在中成為男團神話嘅伴舞，兼且響同年同希澈、強仁（現Super Junior成員）組成男團「Four Season」，本身已經打算出道，不過最後計劃流產。

東方神起
内文：東方神起
2003年，鄭允浩以藝名「瑜鹵允浩」作為SM旗下男團「東方神起」嘅隊長身份出道，而「瑜鹵」本身係佢由高中開始一直使用嘅外號。不過佢響日本活動個陣嘅藝名係「允浩」，而佢拍電影同電視劇個陣會用本名「鄭允浩」，唔會用「瑜鹵允浩」呢個名。
東方神起一出道就大受歡迎，憑《"O"-正.反.合.》、《MIROTIC》等獲得金唱片獎、首爾歌謠大賞唔同獎項，成為當時韓國最紅嘅男團之一。但響2009年，成員英雄在中、秘奇有天同埋細亞俊秀同SM有合約糾紛，宣佈離開SM，東方神起因而暫停活動，直至2011年以單曲《Tone》復出。目前東方神起剩底嘅成員有瑜鹵允浩、最強昌珉。

個人活動
2012年，瑜鹵允浩響SM家族演唱會上演出
2015年5月25號，瑜鹵允浩宣佈會響日本發行第一張EP《U KNOW Y》。呢張EP只限東方神起響日本粉絲俱樂部Bigeast嗁成員買，而且係限量版，響7月8號發行。
2015年7月21號佢宣佈入伍，響韓國陸軍第26機械化步兵師團軍樂隊服役，獲頒稱號「特級戰士」。2017年4月20號退伍。
2019年6月12號，佢嘅第一張韓文EP《True Colors》正式發行。
2020年12月，佢宣佈將會回歸韓國樂壇。2021年1月18號，佢發行第二張韓文EP《Noir》。
2022年2月9號，佢嘅第二張日文EP《You Go Ahead》發行。

演藝事業
響2004年至2008年期間，佢間中會客串電視劇，就好似《初戀》、《Nonstop 4》。
2009年，鄭允浩響電視劇《向大地頭球》扮主角「車奉君」，正式開始發展個人演藝事業。但佢因為演技差而受到批評，而呢套電視劇響商業上嚟講亦係非常失敗。
2010年9月，佢主演舞台劇《宮》，係佢第一次拍舞台劇。2012年11月，佢主演舞台劇《光化門戀歌》，並響日本公演。
2013年，佢響電視劇《野王》入面扮「白道勳」，呢次演出引起好多人關注，為佢赢盡好評，認為佢演技有所改善。呢套作品亦令佢獲得個一年首爾國際電視節嘅「觀眾投票最高人氣獎」。
2014年，佢主演電視劇《更夫日誌》，因為演技同埋感情表達出色而受到大眾讚賞，認為佢已經成為一個「真正嘅演員」。
服完兵役後，由佢主演嘅連續劇《讀心試愛》響2017年上映，作為佢回歸影壇嘅作品。
瑞典

面積• 總計450,295 km2（173,860 sq mi）（第55位）• 水域（%）8.37（2015年）人口• 2021年2月估計10,402,070（第88位）• 密度25/km2（64.7/sq mi）（第198位）GDP（PPP）2020年估算• 總計▲ 5638.82億美元（第39位）• 人均▲ 52,477美元（第16位）GDP（國際匯率）2020年估算• 總計▼ 5289.29億美元（第23位）• 人均▼ 50,339美元（第12位）堅尼系數（%，2020年）▼ 26.9低HDI（2019年）▲ 0.945極高 · 第7位貨幣瑞典克朗（SEK）時區UTC+1 （歐洲中部時間）• 夏令時（DST）UTC+2 （歐洲中部夏令時間）日期格式YYYY-MM-DD行車方向靠右電話區號+46ISO 3166代碼SE互聯網頂級域.se∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
瑞典（粵拼：seoi6 din2；瑞典文：Sverige），官名瑞典王國（seoi6 din2 wong4 gwok3；Konungariket Sverige）係北歐斯堪的納維亞半島一國，西鄰挪威，東北面同芬蘭接壤，瀕臨波羅的海同卡特加特海峽。瑞典人口稀少，國土大部分都係森林同山地，國都定響斯德哥爾摩。

歷史
瑞典喺1560年至1815年嘅領土變化
17世紀嗰陣，瑞典喺三十年戰爭（1618年－1648年）攞到一啲歐陸領土，包括立窩尼亞同英格里亞，瑞典變咗做歐洲強國。去到18世紀，瑞典喺大北方戰爭（1700年－1721年）輸咗，響歐洲嘅地位畀受到彼得大帝改革嘅俄羅斯爬過。19世紀初，俄羅斯迫瑞典放棄芬蘭，芬蘭成為附屬於俄羅斯嘅大公國。
1810年，瑞典國王卡爾十三世為咗同拿破崙打好關係，收咗法軍元帥伯納多特做養仔同瑞典王儲。1818年，伯納多特繼位做國王，就係卡爾十四世約翰，伯納多特王朝開始。
1905年，瑞典-挪威聯盟解散，挪威另立新王。
瑞典喺兩次世界大戰都保持中立。1995年正式加入歐洲聯盟，2024年放棄中立，加入北約。
瑞典克朗

瑞典克朗（瑞典話：svensk krona）係由1873年開始喺瑞典流通嘅貨幣。1克朗分做 100 öre，但係所有öre銀仔已經喺2010年10月開始唔再流通。啲嘢重可以用 öre 定價，但係用現金交易嗰陣時會將金額捨入去整數克朗。

史
瑞典喺1873年加入咗斯堪的納維亞貨幣聯盟之後發行咗瑞典克朗，取代本來用緊嘅 riksdaler。貨幣聯盟成員國丹麥同埋挪威都發行咗叫「克朗」嘅貨幣，三種克朗都同金價掛鈎，重互相自由流通。呢個貨幣聯盟喺第一次世界大戰嗰陣時解散咗，三種克朗唔再自由流通，但係重係各自嘅法定貨幣。
雖然瑞典喺1995年加入咗歐洲聯盟，但係2003年嘅公民投票就否決咗用歐羅代替瑞典克朗。

銀仔同銀紙
而家流通嘅瑞典克朗銀仔有：
1克朗
5克朗
10克朗
而家流通嘅克朗銀紙有：
20克朗
50克朗
100克朗
500克朗
1000克朗
2010年，瑞典國家銀行宣佈會重新設計過全部流通銀仔同埋銀紙，又會改過銀仔同埋銀紙嘅幣值。
瑞典文維基百科

瑞典文維基百科係維基百科協作計劃嘅瑞典文版，由非牟利組織──維基媒體基金會維持負責。家下係各語言嘅維基百科計劃中，規模排名響第2名（跟文章數量計），有超過200萬篇文。
佢同娃威娃威文、宿霧文一樣，都係靠用機械人開勁多物種嘅文，先至有今時今日嘅文章數量排位。
禮拜 (伊斯蘭教)

呢篇禮拜 (伊斯蘭教)係同伊斯蘭教有啦掕嘅楔位文章，重未搞掂嘅。麻煩你幫手補充佢嘅內容。
禮堂

禮堂係喺建築物裏面用嚟舉行儀式、社交活動嘅房，會比其他房大幾倍，係一個多用途活動室，通常喺學校、社區中心、教堂等都會有。基本設施係要有一個舞台，可以進行表演、演講等，禮堂未必會有固定嘅檯凳，可能喺有需要嘅時候先會放檯凳，講座可能只會擺一排一排嘅凳。
禮拜

禮拜係一種宗敎活動，意思係拜神嘅儀式。響唔同宗敎裏面都有禮拜。好似佛敎會禮拜誦經，回敎就每日禮拜五次，基督敎就響禮拜日去敎會做「禮拜」或「崇拜」。而天主教同東正教嘅主日（星期日）崇拜就叫做主日彌撒。喺一啲基督教新教教派中，就稱為「禮拜」或「崇拜」。
因為咁，廣東話禮拜日就係星期日。而禮拜亦都表示係星期。
禮德·希些達

禮德·希些達（英文/挪威文：Ryder Hesjedal）係挪威裔加拿大公路單車手，先後效力探索頻道車隊、尼德蘭合作銀行車隊同埋佳明車隊。喺2012年環意大利單車大賽拿到職業生涯第一個總冠軍。
禮拜五晚去放克

《禮拜五晚去放克》（英語：Friday Night Funkin'）係一款捐贈軟件同埋自由開源軟件嘅節奏遊戲，由四個Newgrounds用戶組成嘅團體開發而成立。呢個遊戲最初係為2020年10月第47屆Ludum Dare大賽而設計。隨後贏得大眾嘅鍾意，並成為咗Newgrounds最受歡迎嘅其中一款遊戲。隨後透過喺Kickstarter集資嚟開發完整版，預計2022年頭出。
喺遊戲入面，玩家要操控主角「男朋友」（簡稱BF）用Rap嚟擊打敗一路上面嘅挑戰者，嚟同心儀嘅「女朋友」（GF）幸福、開心咁過生活。透過鍵盤上面嘅箭咀打、扮對手嘅節奏符號，玩嘅方式類似《勁爆熱舞》同埋《PaRappa the Rapper》，有種2000年代中期網頁遊戲嘅懷舊味道。
禮儀師之奏鳴曲

《禮儀師之奏鳴曲》（日文：おくりびと）係套日本嘅劇情片，喺2008年9月13號上畫。呢套戲嘅主角係本木雅弘同埋廣末涼子。
科莫埃國家公園

科莫埃國家公園係象牙海岸一個國家公園，1968年成立，面積有11,493平方公里。
科西嘉島野兔

科西嘉島野兔（學名：Lepus corsicanus）係兔科兔屬嘅其中一個種。